หนูโดนแมวข่วนวันนี้ค่ะ มันกัดกับหมาหนูเข้าไปดึงแมวออกก็เลยโดนข่วน ตอนนี้แมวโดนหมากัดตายไปแล้วค่ะ หนูมีโอกาศติดเชื้อมั้ยคะ เป็นแมวที่หลงมา ย่าก็เลยเลี้ยงไว้ค่ะนานแล้วค่ะ บ้านย่าค่อนค้างข้างอยู่ในป่า ข้างบ้านไม่มีแมว -แมวไม่เคยฉีดวัคซีน -แมวไม่มีอาการน้ำลายฟูมปาก -แมวตาใส แต่ค่อนข้างกลัวคน -เวลาให้ข้าวจะขู่ แต่ไม่เคยโดนทำร้ายเวลาอยู่ใกล้
สวัสดีค่ะ จากเหตุการณ์ที่เล่ามา หากโดนข่วนจนมีเลือดออกหรือมีแผลถลอก มีโอกาสรับเชื้อพิษสุนัขบ้าค่ะโรคพิษสุนัขบ้าเป็นโรคที่ติดต่อมาจากการสัมผัสสัตว์เลี้ยงลูกด้วยนมเช่นหมา แมวที่ติดเชื้อ อาการแสดงมักเกิดหลังได้รับเชื้อ 2-8 สัปดาห์ หรือนานกว่านั้นได้ อาการคือมีไข้ ปวดเมื่อยตามตัว คลุ้มคลั่ง กลัวน้ำ กลืนน้ำลายไม่ได้ และสมองอักเสบจนถึงแก่ชีวิต โดยการติดต่อของโรคเกิดได้จาก-ถูกสัตว์กัดหรือข่วนโดยตรงจนมีเลือดออก-สัตว์มาเลียแผล หรือเลียปาก-รับประทานเนื้อสัตว์ดิบ หรือปรุงเนื้อสัตว์ดิบแนะนำไปฉีดวัคซีนป้องกันโรคพิษสุนัขบ้า ยิ่งถ้าแมวไม่มีประวัติฉีดวัคซีนและก็สังเกตอาการไม่ได้ด้วยก็อาจจะค่อนข้างเสี่ยงค่ะถ้าไม่เคยฉีดมาก่อนเลย จะฉีด 5 เข็มภายใน 1 เดือนค่ะ ไม่ควรรอให้มีอาการ เพราะถ้ามีอาการแล้วมักจะรักษาไม่ได้ ถึงแก่ชีวิตค่ะการดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวดหรือยาฆ่าเชื้อถ้ามี และระวังการถูกแมวข่วนซ้ำ